CELEX: E2021C0029
Language: mt
Date: 2021-04-13 00:00:00
Title: Deċiżjoni Delegata tal-Awtorità ta’ Sorveljanza tal-EFTA Nru 29/21/COL tat-13 ta’ April 2021 li tirrikonoxxi l-istatus ħieles mill-mard tan-Norveġja fir-rigward tal-Brucella melitensis f’annimali ruminanti żgħar [2021/1331]

12.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 290/3
               
            
         DEĊIŻJONI DELEGATA TAL-AWTORITÀ TA’ SORVELJANZA TAL-EFTA
         tat-13 ta’ April 2021
         li tirrikonoxxi l-istatus ħieles mill-mard tan-Norveġja fir-rigward tal-Brucella melitensis f’annimali ruminanti żgħar [2021/1331]
         L-AWTORITÀ TA’ SORVELJANZA TAL-EFTA,
         Wara li kkunsidrat il-Ftehim bejn l-Istati tal-EFTA dwar it-twaqqif ta’ Awtorità ta’ Sorveljanza u ta’ Qorti tal-Ġustizzja, partikolarment l-Artikolu 1(2)u 3 tal-Protokoll 1 tiegħu,
         Wara li kkunsidrat l-Att li ssir referenza għalih fil-punt 2 tal-Parti 4.1 tal-Kapitolu I tal-Anness I tal-Ftehim dwar iż-Żona Ekonomika Ewropea (“il-Ftehim ŻEE”),
         Id-Direttiva tal-Kunsill 91/68/KEE tat-28 ta’ Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju fil-bhejjem nagħaġ u mogħoż (‘Id-Direttiva 91/68/KEE’)
         kif emendata u kif adattata għall-Ftehim ŻEE permezz tal-adattamenti speċifiċi u l-adattamenti settorjali msemmija fl-Anness I ta’ dak il-Ftehim, mill-punt 4(d) tal-Protokoll 1 tal-Ftehim ŻEE, u b’mod partikolari l-Artikolu 15(1) u (2 ) u l-punt 1 tal-Parti II tal-Kapitolu 1 tal-Anness A tad-Direttiva 91/68/KEE;
         Billi:
         Permezz ta’ ittra datata l-25 ta’ Novembru 2020 (id-Dokument Nru 1166399), l-Awtorità Norveġiża dwar is-Sigurtà fl-Ikel (“NFSA”) talbet li n-Norveġja tiġi rikonoxxuta mill-Awtorità ta’ Sorveljanza tal-EFTA (“l-Awtorità”) bħala uffiċjalment ħielsa mill-Brucella melitensis fl-annimali żgħar li jixtarru Norveġiżi (“it-talba ”). It-talba kienet akkumpanjata minn rapport tal-Istitut Veterinarju Norveġiż previst sabiex jintwera l-ħelsien mill-Brucella melitensis fin-nagħaġ u l-mogħoż skont ir-rekwiżiti tad-Direttiva 91/68/KEE (id-Dokument Nru 1166397).
         Permezz ta’ email datata t-18 ta’ Diċembru 2020 (id-Dokument Nru 1171269), l-Awtorità talbet informazzjoni addizzjonali mingħand l-NFSA rigward il-bażi ġuridika għat-talba.
         Permezz ta’ ittra datata l-5 ta’ Jannar 2021 (id-Dokument Nru 1171267 ), il-Ministeru Norveġiż għall-Agrikoltura u l-Ikel (“il-Ministeru ”) wieġeb għat-talba tal-Awtorità għal informazzjoni addizzjonali li tehmeż ittra mill-NFSA datata l-21 ta’ Diċembru 2020 (id-Dokument Nru 1171265 ) li tispeċifika li l-bażi legali għat-talba kienet il-punt 1. (a), jew alternattivament il-punti 1. (b) u (c) tal-Parti II tal-Kapitolu 1 tal-Anness A tad-Direttiva 91/68/KEE.
         Il-Punt 1 tal-Parti II tal-Kapitolu I tal-Anness A tad-Direttiva 91/68/KEE jistabbilixxi li Stat Membru jista’ jiġi rikonoxxut bħala uffiċjalment ħieles mill-bruċellożi:
         
                     
                  
                  
                     
                  
               L-Awtorità, f’ kooperazzjoni mill-qrib mal-Kummissjoni Ewropea, eżaminat l-informazzjoni pprovduta min-Norveġja u ma setgħetx tikkonkludi fuq dik il-bażi li l-kundizzjonijiet stabbiliti fil-punt 1.(a) tal-Parti II tal-Kapitolu 1 tal-Anness A tad-Direttiva 91/68/KEE ġew issodisfati. L-Awtorità għalhekk ikkunsidrat jekk il-kundizzjonijiet stabbiliti fil-punt 1.(b) tal-Parti II tal-Kapitolu 1 tal-Anness A tad-Direttiva 91/68/KEE ġewx issodisfati.
         Permezz ta’ ittra datata t-28 ta’ Jannar 2021 (id-Dokument Nru 1172699 ), l-Awtorità talbet lill-Ministeru biex jikkonferma li t-tilqim kontra l-bruċellożi kien ġie pprojbit f’annimali ruminanti żgħar għal mill-inqas l-aħħar tliet snin fin-Norveġja.
         Permezz ta’ ittra datata t-23 ta’ Frar 2021 (Dokument Nru 1182614 ), il-Ministeru wieġeb għat-talba tal-Awtorità għal konferma li tehmeż ittra mill-NFSA (Dokument Nru 1182612 ) li tikkonferma li t-tilqim kontra l-bruċellożi kien ġie pprojbit f’annimali ruminanti żgħar għal mill-inqas l-aħħar tliet snin fin-Norveġja.
         L-Awtorità, f’kooperazzjoni mill-qrib mal-Kummissjoni Ewropea, eżaminat id-dokumentazzjoni rilevanti kollha mressqa min-Norveġja u, fid-dawl ta’ dik l-informazzjoni, tqis li l-kundizzjonijiet stabbiliti fil-punt 1.(b) tal-Parti II. tal-Kapitolu 1 tal-Anness A tad-Direttiva 91/68/KEE meħtieġa li jiġu ssodisfati biex in-Norveġja tiġi rikonoxxuta bħala uffiċjalment ħielsa mill-Brucella melitensis f’ annimali żgħar li jixtarru Norveġiżi huma ssodisfati.
         L-Awtorità, bid-Deċiżjoni Delegata tagħha Nru 20/21/COL (id-Dokument Nru 1174462), debitament issottomettiet l-abbozz tad-Deċiżjoni lill-Kumitat Veterinarju u Fitosanitarju tal-EFTA (“il-Kumitat ”) skont l-Artikolu 15 u l-punt 1. (c ) tal-Parti II tal-Kapitolu 1 tal-Anness A tad-Direttiva 91/68/KEE. Il-Kumitat approva l-abbozz ta’ Deċiżjoni. Għaldaqstant, id-Deċiżjoni abbozz hija konformi mal-opinjoni tal-Kumitat.
         ADOTTAT DIN ID-DEĊIŻJONI:
         
            Artikolu 1
            L-istatus ħielsa mill-mard tan-Norveġja fir-rigward tal-Brucella melitensis f’annimali ruminanti żgħar huwa rikonoxxut
         
         
            Artikolu 2
            Din id-Deċiżjoni tidħol fis-seħħ fil-jum tal-iffirmar tagħha.
         
         
            Artikolu 3
            Din id-Deċiżjoni hija indirizzata lin-Norveġja.
         
         
            Artikolu 4
            Din id-Deċiżjoni għandha tkun awtentika fil-lingwa Ingliża.
         
         
            Magħmul fi Brussell, it-13 ta’ April 2021.
            
               Għall-Awtorità ta’ Sorveljanza tal-EFTA, li taġixxi taħt id-Deċiżjoni Delegata Nru 130/20/COL,
            
            
               Högni S. KRISTJÁNSSON
               
                  Membru Responsabbli tal-Kulleġġ
               
            
            
               Carsten ZATSCHLER
               
                  Kontrofirmatarju bħala Direttur,
               
               
                  Affarijiet Legali u Eżekuttivi